Det var en tilfreds bestyrelse for TV2/Nords nye seerklub Club Nord, som i dag holdt deres første bestyrelsesmøde.

Club Nord blev offentligt lanceret for en måned siden, og i de første uger er der kommet 100 nye medlemmer til om ugen. Club Nord har allerede en del arrangementer i gang, som medlemmerne kan melde sig på. - Interessen er rigtig stor, og salget går godt, siger Event Manager Karen Bering fra Club Nord. Club Nords første store arrangement er et flodkrydstogt, hvor TV2s vejrvært Per Christiansen og TV2/Nords Zita Hvid er guider på turen. - Det er en rigtig fin tur, som vi håber mange medlemmer vil med på. Jeg er sikker på, at de får en uforglemmelig tur, siger Event Manager Karen Bering. I fredags åbnede billetsalget til en endagstur til Aarhus med TV2/Nords havefolk Per Jensen og Henrik Arildskov. Turen arrangeres i samarbejde med Nilles Busser, og mange billetter er allerede solgt. Turen til Aarhus er den 26. maj. To dage senere kan Club Nord medlemmerne komme med seerklubben i teatret i Aalborg for at se forestillingen Cabaret. Her kan man møde Lise Baastrup, som spiller hovedrollen.